Luettelo Marvel Cinematic Universen elokuvista

| Marvel Cinematic Universe -elokuvat> Marvel Cinematic Universe films |
| --- | --- |
 Marvel Studiosin logo
Perustuu:  Marvel Comicsin sarjakuvahahmoihin
Tuottaja:   Kevin Feige  Avi Arad (IM & TIH)  Gale Anne Hurd (TIH)  Amy Pascal (SM)  Ryan Reynolds (DP&W)  Shawn Levy (DP&W)  Lauren Shuler Donner (DP&W)  Anthony Russo (A:DD ja A:SW)  Joe Russo (A:DD & A:SW) 
Pääosat:  Katso alta
Valmistustiedot
Valmistusmaa:   Yhdysvallat
Tuotantoyhtiö:   Marvel Studios  Valhalla Entertainment (TIH)  Columbia Pictures (SM; 2017–)  Maximum Effort (DP&W)  21 Laps Entertainment (DP&W)  AGBO (A:DD ja A:SW) 
Levittäjä:   Paramount Pictures (2008–11)  Universal Pictures (TIH; 2008)  Walt Disney StudiosMotion Pictures (2012–)  Sony Pictures Releasing (SM; 2017–) 
Ensi-ilta:  2008–
Alkuperäiskieli:  englanti
Budjetti:  Yhteensä (35 elokuvaa): 7,057–7,191 miljardia $
Tuotto:  Yhteensä (35 elokuvaa): 31,498 miljardia $
 [ Muokkaa Wikidatassa ]   
Infobox OKVirheellinen NIMI-arvo: 
Marvel Cinematic Universen (MCU) elokuvat ovat sarja yhdysvaltalaisia supersankarielokuvia, jotka perustuvat Marvel Comicsin sarjakuviin. Elokuvia on tuotettu vuodesta 2007 alkaen, ja kaikkiaan Marvel Studios on tuottanut 35 elokuvaa ja valmisteilla on 9 elokuvaa. Sarja on tuottanut maailmanlaajuisesti yli 31 miljardia dollaria, se on täten kaikkien aikojen tuottoisin elokuvasarja, ja yksi sarjan elokuvista, Avengers: Endgame, oli teatterikierroksellaan myös elokuvahistorian tuottoisin elokuva.
Kevin Feige on ollut tuottamassa kaikkia Marvel Cinematic Universen elokuvia. Hänen lisäkseen Avi Arad oli mukana tuottamassa kahta ensimmäistä elokuvaa; Gale Anne Hurd The Incredible Hulkia, Amy Pascal Spider-Man-elokuvia; Stephen Broussard Ant-Man and the Waspia ja Ant-Man and the Wasp: Quantumaniaa; Jonathan Schwartz Shang-Chi and the Legend of the Ten Ringsiä; Nate Moore Eternalsia; Black Panther: Wakanda Foreveria ja Captain America: Brave New Worldiä; Brad Winderbaum Thor: Love and Thunderia; Ryan Reynolds, Shawn Levy ja Lauren Shuler Donner Deadpool & Wolverinea, Anthony ja Joe Russo sekä Avengers: Doomsdaytä että Avengers: Secret Warsia. Elokuvien tekoon on osallistunut lukuisia ohjaajia ja käsikirjoittajia, ja monet näyttelijöistä esiintyvät useissa elokuvissa.
Ensimmäisen vaiheen ja koko MCU:n ensimmäinen elokuva oli Iron Man (2008), jonka levityksestä vastasi Paramount Pictures. Paramountin levittämiä elokuvia olivat myös Iron Man 2 (2010), Thor (2011) ja Captain America: The First Avenger (2011), kun taas Universal Pictures vastasi The Incredible Hulkin (2008) levityksestä. Walt Disney Studios Motion Pictures alkoi toimia elokuvien levittäjänä alkaen vuoden 2012 crossover-elokuvasta The Avengers, johon elokuvien ensimmäinen vaihe huipentui. Toiseen vaiheeseen kuuluvat Iron Man 3 (2013), Thor: The Dark World (2013), Captain America: The Return of the First Avenger (2014), Guardians of the Galaxy (2014), Avengers: Age of Ultron (2015) ja Ant-Man (2015).
Kolmas vaihe alkoi elokuvalla Captain America: Civil War (2016) ja siihen julkaistiin myös Doctor Strange (2016), Guardians of the Galaxy Vol. 2 (2017), Spider-Man: Homecoming (2017), Thor: Ragnarök (2017), Black Panther (2018), Avengers: Infinity War (2018), Ant-Man and the Wasp (2018), Captain Marvel (2019), Avengers: Endgame (2019) ja Spider-Man: Far From Home (2019). Kolmen ensimmäisen vaiheen elokuvat tunnetaan kollektiivisesti ”Ikuisuus-saagana” (engl. The Infinity Saga). Spider-Man-elokuvien omistus- ja jakeluoikeudet sekä lopullinen luova hallinta kuuluvat Sony Picturesille.
Neljäs vaihe alkoi elokuvalla Black Widow (2021) ja siihen julkaistiin myös Shang-Chi and the Legend of the Ten Rings (2021), Eternals (2021), Spider-Man: No Way Home (2021), Doctor Strange in the Multiverse of Madness (2022), Thor: Love and Thunder (2022) ja Black Panther: Wakanda Forever (2022). Vaiheeseen kuuluvat myös Disney+-palvelussa julkaistut kahdeksan televisiosarjaa, yksi lyhytelokuvasarja sekä kaksi televisiospesiaalia.
Viides vaihe alkoi elokuvalla Ant-Man and the Wasp: Quantumania (2023), ja siihen kuuluvat myös Guardians of the Galaxy Vol. 3 (2023), The Marvels (2023), Deadpool & Wolverine (2024), Captain America: Brave New World (2025) ja Thunderbolts* (2025). Vaiheeseen kuuluvat myös Disney+-palvelussa julkaistavat kuusi uutta televisiosarjaa sekä kolme uutta tuotantokautta vanhoille sarjoille. Kuudes vaihe tulee alkamaan elokuvalla The Fantastic Four: First Steps (2025). Siihen tulevat kuulumaan myös Avengers: Doomsday (2026), nimetön neljäs Spider-Man -elokuva (2026), Avengers: Secret Wars (2027) ja Blade. Vaiheeseen kuuluvat myös Disney+-palvelussa julkaistavat neljä uutta televisiosarjaa sekä kaksi uutta tuotantokautta vanhoille sarjoille. Neljäs, viides ja kuudes vaihe tunnetaan kollektiivisesti ”Multiversumi-saagana” (engl. The Multiverse Saga).